Omul-Păianjen: Departe de casă

**Omul-Păianjen: Departe de casă** (titlu original: *Spider-Man: Far From Home*) este un film american din 2019, bazat pe personajul Marvel Comics omonim, coprodus de Columbia Pictures și Marvel Studios, distribuit de Sony Pictures Releasing. Este al doilea reboot al filmelor cu Spider-Man.

## Sinopsis

Peter Parker revine în Spider-Man: Far From Home. Supereroul nostru decide să se alăture celor mai buni prieteni ai săi, Ned, MJ și restul găștii, într-o vacanță în Europa. Dar planul lui Peter de a-și lăsa faptele eroice în urmă pentru câteva săptămâni e rapid anulat atunci când acceptă să-l ajute pe Nick Fury să descopere misterul mai multor atacuri ale unor creaturi primitive. Spider-Man și Mysterio își unesc forțele pentru a lupta împotriva haosului dezlănțuit, dar nu totul e așa cum pare.

## Premisă

În urma evenimentelor din Avengers: Endgame, Peter Parker (Tom Holland) revine în Spider-Man: Far From Home. Prietenosul nostru supererou de cartier decide să se alăture celor mai buni prieteni ai săi, Ned, MJ și restul găștii, într-o vacanță în Europa. Cu toate acestea, planul lui Peter de a-și lăsa faptele eroice în urmă pentru câteva săptămâni este rapid anulat atunci când acceptă să-l ajute pe Nick Fury (Samuel L. Jackson) să descopere misterul mai multor atacuri ale unor creaturi primitive. Spider-Man și Mysterio (Jake Gyllenhaal) își unesc forțele pentru a lupta împotriva haosului dezlănțuit pe întreg continentul, dar nu totul este așa cum pare.

## Poveste

În Omul păianjen: Departe de casă, Tom Holland revine în rolul super-eroului prietenos din vecini, care - - după evenimentele din Avengers: Endgame - trebuie să intervină pentru a se opune noilor amenințări puse în fața lumii noastre, care s-a schimbat pentru totdeauna. Filmul extinde universul Spider-Man, scoțându-l pe Peter Parker din zona de confort a casei sale din Queens, New York, pentru a-l trimite în Europa, în ceea ce se presupunea că va fi o vacanță școlară - dar care se transformă în cea mai mare provocare și aventură epică de până acum.

Nick Fury, fostul șef al S.H.I.E.L.D., îi spune lui Peter că Spider-Man va trebui să facă față unei noi provocări, aceea a Creaturilor celor patru elemente fundamentale: pământul, aerul, apa și focul. Creaturile monstruoase au scos capul printr-o gaură a universului… după șocul creat de evenimentele din Avengers: Infinity War și Avengers: Endgame.

Peter îl întâlnește apoi pe Quentin Beck, un super-erou, cunoscut și ca Mysterio, care vine de pe o planetă alternativă Pământului și care e hotărât să pună capăt asaltului acestor creaturi ale elementelor fundamentale.

Departe de casă, Peter trebuie să-și protejeze prietenii, să salveze lumea, să se ridice la înălțimea unei provocări căreia numai el îi poate face față și să se împace cu destinul său de Spider-Man.

## Distribuție

* Tom Holland - Peter Parker
* Samuel L. Jackson - Nick Fury
* Zendaya - MJ
* Cobie Smulders - Maria Hill
* Jon Favreau - Happy Hogan
* J. B. Smoove - Julius Dell
* Jacob Batalon - Ned Leeds]
* Martin Starr - Roger Harrington
* Marisa Tomei - May Parker
* Jake Gyllenhaal - Quentin Beck / Mysterio

### Alte roluri

* Peter Billingsley - William Ginter Riva

## Referințe

1. ↑ 1,0 1,1 Vizionează Spider-Man™: Far From Home | Film integral | Disney+ (disneyplus.com)